Nuuskommentaar: Aanslag van linkses om konserwatiewe media te smoor | Maroela Media
Nuuskommentaar: Aanslag van linkses om konserwatiewe media te smoor
Uit nuwe literatuur wat nou bykans daagliks die lig sien, is dit veral die meer konserwatiewe stemme wat steeds deur die tradisionele mediamense geknyp word.
Dit is nie van gister af dat konserwatiewes meen hulle word nie regverdig deur linkse media-instansies geknyp nie. Met pres. Donald Trump se verkiesing tot Amerikaanse president het dié geknyp erger geword, en vanoggend is daar 'n paar nuwe artikels deur bekende Amerikaners oor dié onderwerp. Die aanslae gaan gewoon van die uitgangspunt uit dat dit die linkse media se vernaamste funksie is.
Die Kanadese politikus en voormalige leier van die Christian Heritage Party, Ron Gray, het voor sy aftrede in 2008 graag na die uitslag van 'n Amerikaanse meningspeiling verwys wat aangetoon het dat die gemiddelde Amerikaanse joernalis linkser is as die gemiddelde Amerikaner. Hy het geglo dieselfde geld vir Kanada.
Die vernaamste artikels wat vanoggend per internet versprei is, is "The Left's Long War on Conservative Free Speech", deur Michelle Malkin (lees hier) en "Social Media Censorship II" deur John Stossel (lees hier).
Die twee skrywers noem beide 'n hele aantal skrywers uit linkse geledere wat hulle op verskillende wyses probeer knyp het. Hulle sluit die sosiale media in, en noem 'n hele aantal sosialemediahuise wat byvoorbeeld die rekenings van konserwatiewe skrywers bloot laat verdwyn.
Dis dus nie meer net die gevestigde mediahuise wat hul eie politieke oortuigings op die lesers probeer afdwing nie. Dit is ook die sosiale media wat dit tegnies baie moeilik maak om nuus van die gewone leser te weerhou.
Geen wonder nie dat die Suid-Afrikaanse meningsvormer, Rhoda Kadalie, by geleentheid geskryf het dat meningsvryheid die diktatuur van die liberalis is.
Die groot verskil nou is dat juis die bestaan van sosiale media veroorsaak dat die nie-liberale stemme ook gehoor word.
Politieke korrektheid word ook al hoe meer onder druk geplaas.
Die moderne tegnologie het die vermoë om fopnuus vlerke te laat kry, maar so gelukkig ook dít wat as die algemeen aanvaarde waarheid beskou word.
Metodes sal eenvoudig gevind moet word om die media en sosiale media van fopnuus te reinig, om dit as kanaal vir belediging en vele meer te neutraliseer.
Nuuskommentaar: Laat John McCain se dood 'n leemte?
Vertel dit vir Max du Preez. Niemand is so blind soos die een wat nie wil sien nie. Ek wonder of enigiemand sy besigheid sal afstaan a.g.v onteiening (hoekom verwag almal dit van boere) Die enigste manier om die land reg te ruk is vir die regerende party om te erken dat hy onbevoeg is om te regeer en gefaal het in die mandaat wat hy in 1994 onder eed belowe het. Daar is in die land geen naaste liefde, wedersydse respek, normes of waardes meer nie. Onthou die korste pad is altyd die waarheid, want sodoende word probleme die… Lees meer »
Die argument omtrent die reiniging van die media en sosiale media in besonder van fopnuus en die beldigings wat links en regs rondgegooi word, is 'n suiwer een. Dit is ongelukkig ook so dat sosiale media 'n stem aan diegene gegee het wat liefs nie gehoor moes word nie. Die interessantheid rondom die aangeleentheid is dat die liberaliste gewoonlik 'n hooghartige posisie inneem en almal probeer wysmaak dat hulle opinies die wet van die Mede en Perse is, terwyl die konserwatiewes daarenteen gereeld die posisie van die ewigdurende slagoffer verteenwoordig. Beide is vir my persoonlik onaanvaarbaar weens die oordadige emosie… Lees meer »
By ons, lyk dit my, het die Seunse Weenkoor tyd gelede amptelik ontbind, maar een of twee het nog oorgebly, dan is daar ander liberales uit Afrikaanse geledere wat na vore gekom het en nie die geleentheid kan laat verbygaan om die konserwatiewes te knyp nie.
Dalk help Belpottinger daar ook …die skurke het die land BAIE groot skade gemaak !
Ons as teikens van manipulasie van massamediahuise moet leer om nie daardie media te ondersteun nie. 'n Sekere mediahuis het hulle mes in vir ons op hulle handelsmerke wat op ander groepe gerig is, maar paai ons in die handelsmerk wat vir ons bedoel is, en boonop is ons die groep wat moet betaal vir ons nuus. Hou op betaal en lees eerder werklik onafhanklike media soos hierdie een.